stanford-oval/wikipedia huggingface dataset:
Xiaoyichun
Lapset

Puoliso Linginä:
Kurunin prinsessa Hejing ( 固倫和靜公主 ; 10. elokuuta 1756 - 9. helmikuuta 1775), Qianlong-keisarin seitsemäs tytär
Puoliso Lawangduo'erji  ( 拉旺多爾濟; 1754–1816) Khalkha Borjigit -klaanista
Yonglu ( 永璐; 31. elokuuta 1757 - 3. toukokuuta 1760), Qianlong-keisarin 14. poika
Heshen prinsessa Hege ( 和碩和恪公主 ; 17. elokuuta 1758 - 14. joulukuuta 1780), Qianlong-keisarin yhdeksäs tytär
Puoliso Jalantai ( 札蘭泰; kuoli 1788) mantšulaisesta Uya -klaanista
Keskenmeno kahdeksannella kuulla (13. marraskuuta 1759)
Jalo puoliso Linginä:
Yongyan ( 顒琰; 13. marraskuuta 1760 - 2. syyskuuta 1820), Qianlong-keisarin 15. poika, nimitettiin 9. helmikuuta 1796 Jiaqing-keisariksi
Qianlong-keisarin 16. poika (13. tammikuuta 1763 - 6. toukokuuta 1765)
Keisarillisena jalosukuisena puolisona:
Yonglin (永璘; 17. kesäkuuta 1766 - 25. huhtikuuta 1820), Qianlong-keisarin 17. poika. Nimitetty toisen arvoluokan prinssiksi vuonna 1799, ylennetty ensimmäisen luokan prinssi vuonna 1820, ja nimitetty postuumisti ensimmäisen luokan prinssi Qingxiksi.
Galleria

Seremoniallisessa puvussa
Seremoniallisessa puvussa
Hovipuvussa
Hovipuvussa
Arkipuvussa Yongyanin kanssa
HMS Ardent (1764)

| HMS Ardent |
| --- | --- |


Aluksen vaiheet
Rakentaja:  Hugh Blaydes, Kingston upon Hull
Kölinlasku:  15. tammikuuta 1762
Laskettu vesille:  13. elokuuta 1764
Palveluskäyttöön:  lokakuu 1774
Poistui palveluskäytöstä:  Ranskan laivastolla 1779–1782
Loppuvaihe:  myyty 1784
Tekniset tiedot
Uppouma:  1 376 47/94 bm
Pituus:  48,77 m m (tykkikansi) 40,13 m m (köli)
Leveys:  13,51 m m
Syväys:  5,49 m m
Miehistöä:  500
Aseistus
Aseistus:  64 tykkiä
HMS Ardent oli Britannian kuninkaallisen laivaston vuonna 1764 vesille laskettu 64-tykkinen Ardent-luokan kolmannen luokan linjalaiva.
Valmistus

Alus tilattiin 4. tammikuuta 1762 Hugh Blaydes'ltä Hesslestä Hullista, missä köli laskettiin puolitoista viikkoa myöhemmin 15. tammikuuta. Se laskettiin vesille 13. elokuuta 1764 ja otettiin palvelukseen lokakuussa 1774.
Palvelus

Alus otettiin palvelukseen lokakuussa 1774 päällikkönään Sir George Douglas. Vuonna 1778 päällikkönään George Keppel se oli amiraali lordi Howen laivastossa New Yorkin edustalla suojaamassa kaupunkia ylivoimaiselta amiraali d'Estaingin johtamalta Ranskan laivastolta. Laivastot ottivat 11. elokuuta mittaa toisistaan Rhode Islandin edustalla, mutta myrsky hajotti laivastot. Ardent palasi Portsmouthiin, jossa se poistettiin palveluksesta tammikuussa 1779.
Alus palautettiin kesäkuussa 1779 palvelukseen päällikkönään Phillip Boteler ja lähti elokuussa Plymouthista liittyäkseen Sir Charles Hardyn Kanaaliin sijoitettuun laivastoon. Ardent kohtasi 17. elokuuta Plymouthin edustalla Ranskan laivaston Louis Guillouetin, Comte d'Orvilliers, laivueen , johon kuuluivat Junon, Gentille, Gloire ja Bellone. Lyhyen taistelun jälkeen Ardent antautui. Tapauksen vuoksi järjestetty sotaoikeus erotti Botelerin.
Alus osallistui 25.-26. tammikuuta 1782 St. Kittsin taisteluun. Kuninkaallinen laivasto valtasi aluksen takaisin 14. huhtikuuta 1782 Saintesin taistelussa. Se palautettiin palvelukseen vielä huhtikuussa päällikkönään Richard Lucas. Alus nimettiin 28. elokuuta 1783 HMS Tigeriksi ja myytiin 10. kesäkuuta 1784 Plymouthissa.
Blair Waldorf

| Blair Waldorf |
| --- | --- |
Näyttelijä(t):  Leighton Meester
Henkilötiedot
Koko nimi:  Blair Cornelia Waldorf Bass (o.s. Waldorf)
Suhteet
Vanhemmat:  Harold Waldorf Eleanor Waldorf
Puoliso(t):  Chuck Bass
Lapset:  Henry Bass
Infobox OKNimi-testi OK: 
Blair Cornelia Waldorf on Leighton Meesterin näyttelemä kuvitteellinen hahmo sarjassa Gossip Girl. Suureen suosioon noussut sarja on ollut menestys, mutta Suomessa sarja ei kuitenkaan ohittanut samojen tuottajien tuottamaa O.C.-sarjaa.
Hahmo

Blair on luonteeltaan itserakas, ja hän on tyytyväinen niin kauan kuin kaikki menee hänen pillinsä mukaan. Hän on luokkansa priimus eikä voi sietää sitä, että joku on jossain asiassa parempi kuin hän. Pohjimmiltaan hän on epävarma, mikä osallaan aiheuttaa riitoja hänen ja Serenan välille – hän tuntee usein jäävänsä ystävänsä varjoon.
Blairin suurin unelma on päästä opiskelemaan Yaleen kuten isänsä. Kirjoissa Blair asuu itäisellä 72. kadulla, suuressa kattohuoneistossa, jossa hänellä on oma huone. 6. kirjassa Blair kuitenkin joutuu luovuttamaan huoneensa vastasyntyneelle pikkusiskolleen Yalelle, tämän Blairin äiti perusteli sillä ettei Blair enää tarvitse huonettaan koska lähtee kuitenkin syksyllä collegeen opiskelemaan.
Perhe

Blairin vanhemmat ovat Eleanor ja Harold Waldorf, mutta kirjoissa Blairilla on myös veli Tyler sekä siskopuoli, jonka Blair nimeää lempiyliopistonsa mukaan Yaleksi, Aaronin koira Mookie sekä myös sarjassa esiintyvät isäpuoli Cyrus ja velipuoli Aaron.
Suhteet

Kirjoissa Blairilla on ollut kaksi suhdetta. Ensin Blair oli Naten kanssa, jonka jätti Naten petettyä tätä Serenan kanssa. Myöhemmin pari palasi yhteen, mutta Nate jätti Blairin, kun sai tietää Blairin petoksesta Chuck Bassin kanssa. Blairilla on myös ollut monia lyhytaikaisia suhteita, kuten neljännessä kirjassa suhde Yalen haastattelijaan ja Blairin isän vanhaan ystävään Owen Wellssiin. Owen kuitenkin paljastui Blairin Serenan kanssa vetämän vertaisryhmän tytön, Elisen isäksi joten Blair raivostui ja jätti Owenin tylysti puhelimessa. Viidennessä kirjassa Blair vähän aikaa ihastunut Sun Valleyssä Serenan pikkuveljeen Eric van der Woodseniin.
Myös sarjassa Blair seurusteli aluksi Naten kanssa, mutta tämä petti häntä Serenan kanssa ja myöhemmin heidän palatessaan yhteen Blair petti Natea Chuckin kanssa. Sen jälkeen Blair oli pitkän aikaa yksin, mutta lopulta hänen ja Chuckin välit selvisivät ja he alkoivat seurustella.
Suhteet > Blair ja Serena

Blair ja Serena ovat aina olleet parhaita ystäviä, mutta myös toistensa vastustajia. Blair suuttui Serenalle, koska tämä lähti sisäoppilaitokseen hyvästelemättä häntä tai kertomatta syytä. Kun Blair sai tietää Naten pettäneen häntä Serenan kanssa, hän oletti sen olleen syy Serenan lähtöön. Näin ei kuitenkaan ollut, vaan myöhemmin selvisi, että syynä oli sekoilu Georginan ja Pete-nimisen pojan kanssa, jonka seurauksena Pete kuoli. Tästä Serena syytti itseään, mutta Peten kuolema ei kuitenkaan ollut hänen vikansa. Serenan äidin nähtyä videon, jonka Georgina salaa kuvasi kyseiseltä illalta, hän uhkasi lähettää Serenan sisäoppilaitokseen, minkä seurauksena Blair yritti estää tätä tapahtumasta kertomalla kaiken.
Blairin ja Serenan välillä on ollut myös paljon muita riitoja, mutta he ovat aina lopulta sopineet ne.
Suhteet > Blair ja Chuck

Blairin ja Chuckin välinen suhde ei ole koskaan ollut erityisen läheinen. Blair kuitenkin petti Natea Chuckin kanssa, jonka takia Nate jätti hänet.
Sarjan toisella tuotantokaudella kuitenkin selviää, että Chuck on rakastunut Blairiin, joka myös rakastuu häneen. Kumpikaan ei kuitenkaan tunnu kykenevän kertomaan tätä toiselle, ja kun Blair viimein kertoo Chuckille rakastavansa tätä, tämä torjuu hänet.
Kolmannella kaudella he ovat viimein yhdessä, ja Chuckista on tullut välittävä poikaystävä, joka tekee kaikkensa saadakseen Blairin onnelliseksi. Paitsi kun Chuck tekee ison virheen (makaa Jennyn kanssa) Blair ja Chuck eroavat. Chuck oli juuri ollut kosimassa Blairia.
Blair ja Chuck jatkavat suhdettaan myrskyisesti kostoilla, mutta intohimo ja rakkaus säilyy yhä. Viidennellä kaudella Blair oli menossa naimisiin Monacon prinssi Lousin kanssa mutta Danin tuotua heidät yhteen he tajusivat rakastavansa toisiansa. He karkasivat yhdessä, mutta joutuivat kolariin. (Blair ei ollut vielä jättänyt Louisia). Blair selvisi hyvin kolarista mutta Chuck ei. Blair rukoili Jumalaa säästämään Chuckin hengen ja menevänsä naimisiin Monacon prinssin kanssa. Blair meni naimisiin Lousin kanssa, mutta myöhemmin haki avioeron. Vasta kuudennella kaudella,kun Chuckin isä oli palannut Chuck ja Blair tekivät lupauksen että silloin kun Chuck on saanut isänsä vastuuseen teoistaan he vihdoin antautuisivat. He menivät naimisiin ja saivat poikalapsen nimeltä Henry.
NLight

nLight on vuonna 2000 perustettulähde? yhdysvaltalainen puolijohdelasereita valmistava yritys. Yrityksellä on tuotantolaitoksia muun muassa Yhdysvalloissa, Suomessa ja Kiinassa. nLight osti suomalaisen Liekki Oy:n vuonna 2007.
nLight Suomessa

nLight Oy (aikaisemmin Liekki Oy) on nanoteknologiaa hyödyntävä mm. optisia kuituja tuottava yritys, jonka tuotantolaitos sijaitsee Lohjan Muijalassa.
Yritys on perustettu vuonna 1999 ja vuonna 2007 sen palveluksessa oli 40 työntekijää. Sillä oli hallussaan sen omien tietojen mukaan 37 patenttia ja 30 patenttihakemusta vuonna 2007. Yrityksen toimitusjohtajana toimii yhdysvaltalainen William Wilson. Yrityksen kehittämä suora yksivaiheinen nanopartikkeliruiskutusmenetelmä optisten vahvistinkuitujen valmistamiseksi sai INNOSUOMI-palkinnon presidentti Tarja Halosen myöntämänä vuonna 2002.
Syksyllä 2007 nLight osti yhtiön Suomen Teollisuussijoitus Oy:ltä, Tamares Groupilta ja Stratos Venturesilta. Kauppa toteutettiin osakevaihdolla, jossa Liekin omistajista tuli nLightin omistajia.
Aiheesta muualla

Yhtiön viralliset kotisivut
Liekki Oy:n patentit Freepatentsonline-tietokannassa
Vaasankatu

Näkymä Vaasankatua itään.
Vaasankatua länteen kohti Fleminginkatua. Etualalla Vaasankatu 25, taaempana sinisine parvekkeineen Vaasankatu 27. Kuva vuodelta 1999, jolloin jalkakäytävän osuus kadusta oli huomattavasti pienempi.
Vaasankatu (ruots. Vasagatan) on noin 500 metrin mittainen itä-länsisuuntainen asuin- ja liikekatu Alppiharjun kaupunginosassa Helsingissä. Kadun varrella on runsaasti niin kutsuttuja kivijalkakauppoja sekä ravintoloita ja baareja. Katu peruskorjattiin 2000-luvun alussa korjaamalla kiveyksiä ja sille istutettiin useita puita.
Kadun nimi johtuu Ruotsia 1500-luvulta lähtien hallinneesta Vaasa-suvusta, ja se kuuluu samaan, Harjussa ja Torkkelinmäellä olevaan Ruotsin kuninkaiden ja Ruotsin vallan aikaisten valtiomiesten mukaan nimensä saaneiden katujen ja paikkojen ryhmään kuin esimerkiksi läheiset Fleminginkatu, Sturenkatu ja Brahenkenttä.
Katu tunnetaan helsinkiläisten suussa myös ”Puukkobulevardina”. Vanha nimitys viittaa alueella 1930–1950-luvuilla tapahtuneeseen toimintaan, kuten pimeään viinanmyyntiin.
Vaasankatu muutettiin kokeiluluontoisesti kävelykaduksi 1. kesäkuuta – 30. syyskuuta 2013. Kokeilulla selvitettiin sen soveltuvuutta kävelykaduksi. Kaupunginvaltuusto päätti kokeilusta helmikuussa 2013. Kokeilua varten Vaasankadulle ei tehty rakenteellisia muutoksia, vaan kävelykatu merkittiin pelkillä liikennemerkeillä. Kokeilun aikana autoilijat rikkoivat liikennemerkeistä ja myöhemmin kesäkuussa lisätyistä betoniporsaista huolimatta läpiajokieltoa jatkuvasti. Nykyisin katu on taas avoin autoliikenteelle. lähde?
Profiili

Vaasankatu alkaa Sörnäisistä Vaasanpuistikosta ja kulkee lähes suoraan länteen Fleminginkadulle saakka. Vaasankadun jatkeena voidaan pitää Porvoonkatua, joka johtaa Fleminginkadulta samasta risteyksestä luoteeseen ja poikkeaa suunnaltaan Vaasankadusta noin 30 astetta. Katukuvaa sävyttävät lukuisat thaihierontaan erikoistuneet liikkeet sekä useat baarit ja pizzeriat. Vaasankadulla toimii myös muutama vaateliike ja kampaamo. lähde?
Poikkikadut

Kinaporinkatu
Harjukatu
Kustaankatu
Fleminginkatu
Joukkoliikenne

Vaasanpuistikossa on sisäänkäynti Sörnäisten metroasemalle, ja Fleminginkadulla kulkee raitiolinja numero 9. Itse Vaasankadulla joukkoliikenne ei kuitenkaan liikennöi.
Historia

Nykyisen Vaasankadun paikkeilla sijaitsi aikoinaan kaupungin yksityiselle vuokraama Harjun tila, jonka mukaan Harjun osa-alue on saanut nimensä. Kun alkuperäisen tilan vuokra-aika vuonna 1883 päättyi, kaupunki jakoi alueen tonteiksi, ja alueelle syntyi nopeasti puutaloesikaupunki. Asukkaiden keskenäisen kinastelun vuoksi alue sai pian epävirallisen nimen Kinapori, ja sen vanhan yksityistien paikalle rakennettua päätietä nimitettiin sen mukaisesti Harjukaduksi tai Kinaporinkaduksi. Kun alueelle vuonna 1901 vahvistettiin asemakaava, katu sai nimen Vaasankatu, ja nimi Harjukatu siirrettiin eräälle sen poikkikadulle. Nykyinen Kinaporinkatu sen sijaan oli osa Pengerkatua ja sai nykyisen nimensä vasta vuonna 1982.
Alun perin Vaasankatu ulottui idässä Hämeentielle saakka. Vuonna 1980 sen itäisin, Vaasanpuistikon reunaa kulkenut osuus, joka muutettiin kävelykaduksi, sai erillisen nimen Vaasanpolku.
Vuoden 1901 asemakaavan mukaisesti Vaasankatua jatkettiin lännessä Sturenkadulle saakka. Asemakaavan muutoksella 1921 sijoitettiin kuitenkin uusi urheilukenttä, Brahenkenttä, ja myöhemmin myös Aleksis Kiven koulu sellaiseen kohtaan, että katulinjaus katkesi. Brahen­kentän länsipuolelle jäänyt osa Vaasankatua sai pian erillisen nimen Vaasanrinne, ja vuonna 1954 se muutettiin Kalliolanrinteeksi sen varrella sijaitsevan Kalliolan setlementin mukaan.
Aiheesta muualla

Kuvia tai muita tiedostoja aiheesta Vaasankatu Wikimedia Commonsissa
Äiti (vuoden 2019 elokuva)

| Äiti |
| --- | --- |

Ohjaaja:  Samppa Batal
Käsikirjoittaja:   Krista Hannula  Samppa Batal 
Tuottaja:   Krista Hannula  Maarit Laaksoharju  Miikka Pakarinen 
Säveltäjä:  Antti L. S. Ikonen
Kuvaaja:  Miikka Pakarinen
Leikkaaja:  Tuomas Kohtamäki
Lavastaja:  Matias Muoniovaara
Pääosat:   Jaana Saarinen  Matti Pajulahti  Jonathan Hutchings  Matti Onnismaa  Helmi-Leena Nummela 
Valmistustiedot
Valmistusmaa:  Suomi
Tuotantoyhtiö:  Character House Cinemanifest
Levittäjä:  Black Lion Pictures
Ensi-ilta:   2019-05-1010. toukokuuta 2019  
Kesto:  91 minuuttia
Alkuperäiskieli:  suomi, ruotsi
Budjetti:  alle 70 000 euroa
Katsojat:  3 878
Aiheesta muualla
IMDb 
Elonet
Infobox OKNimi-testi OK: 
Äiti on vuonna 2019 ensi-iltansa saanut draamaelokuva, jonka on ohjannut Samppa Batal. Sen pääosaa näyttelee Jaana Saarinen. Elokuva kertoo miehensä murhasta tuomitusta Eevasta (Saarinen), joka elokuvan alussa vapautuu vankilasta ja palaa vanhalle kotiseudulleen löytääkseen aikuiseksi kasvaneen tyttärensä. Kotiseudulla elinkautiseen tuomittua paluumuuttajaa ei kuitenkaan oteta avosylin vastaan.
Elokuva kuvattiin 16 päivän ajan kesällä 2018. Kuvauksia edelsi kuukauden mittainen harjoittelujakso. Ennen kuvauksia Saarinen ja ohjaaja Batal tutustuivat myös vankien oloihin ja kuulivat tositarinoita ja kokemuksia rikoksia tehneiltä. Saarinen vieraili myös Hämeenlinnan avovankilassa tapaamassa naisvankeja.
Äiti sai ensi-iltansa 10. toukokuuta 2019.
Näyttelijät

| 0 | 1 | 2 |
| --- | --- | --- |
|  Jaana Saarinen  | … |  Eeva Lindström   |
|  Matti Pajulahti  | … |  Kalle   |
|  Jonathan Hutchings  | … |  Hasse   |
|  Matti Onnismaa  | … |  Suomen paras salapoliisi   |
|  Helmi-Leena Nummela  | … |  Maria   |
|  Jouko Puolanto  | … |  perhetuttu   |
|  Annika Aapalahti  | … |  tarjoilija   |
|  Mirja Oksanen  | … |  virkailija   |
|  Eppu Pastinen  | … |  siviilipalvelusmies   |
|  Pekka Lehtosaari  | … |  hotellin huoltomies   |
Arvostelut

Aamulehti:
Episodi:
Etelä-Saimaa:
Film-O-Holic.com:
Helsingin Sanomat:
Me Naiset:
Aiheesta muualla

Äiti Internet Movie Databasessa (englanniksi)
Elokuvan traileri YouTubessa
Jaana Saarinen kertomassa elokuvasta Ylen Tähtihetki-ohjelmassa
| n k Samppa Batal |
| --- | --- |
Pitkät elokuvat (ohjaus):  Äpärä (2016)  Äiti (2019)  Aikamies (2022) 
TV-sarjat (ohjaus):  Mielensäpahoittaja - ennen kaikki oli paremmin (2021)
Tarja Nurmi

| Tarja Nurmi |
| --- | --- |
 Tarja Nurmi vuonna 1959
Henkilötiedot
Koko nimi:  Tarja Anita Berggårdh
Syntynyt: 5. heinäkuuta 1938 (ikä 86) Turku
Kansalaisuus:   Suomi
Ammatti:  malli, näyttelijä
Tarja Anita Berggårdh (o.s. Nurmi; s. 5. heinäkuuta 1938 Turku) on suomalainen entinen malli ja näyttelijä.
Nurmi kruunattiin Miss Suomeksi vuonna 1959. Kun seuraavana vuonna ei ehdokasjoukosta löytynyt sopivaa, sai Nurmi kantaa titteliä toisenkin vuoden. Näitä valintoja seurasivat mannekiinikiertueet, mallin työt, esiintymiset Suomi-filmeissä, kesäteattereissa ja operettiteatterissa. Nurmi osallistui myös Miss Eurooppa -kilpailuihin, mutta ei menestynyt.
Yksityiselämä

Nurmi avioitui vuonna 1966 röntgenlääkäri Johan Berggårdhin (1932–1994) kanssa, muutti synnyinkaupungistaan Turusta Helsinkiin ja sai kolme lasta.
Jäätyään leskeksi hän ei ole avioitunut uudestaan mutta on seurustellut pitkään vuorineuvos Göran J. Ehrnroothin kanssa. Ennen avioitumistaan Johan Berggårdhin kanssa Nurmi oli pari vuotta kihloissa näyttelijä Ville-Veikko Salmisen kanssa.
Elokuvia

Harha-askel 1964
Naiset 1964
Jengi 1963
Älä nuolase... 1962
Vaarallista vapautta 1962
Minkkiturkki 1961
Oksat pois... 1961
Toivelauluja 1961
Molskis, sanoi Eemeli, molskis! 1960
Pekka Korhonen (tilastotieteilijä)

Pekka Juhani Korhonen (26. marraskuuta 1944 Kuopio – 24. tammikuuta 2024 Vihti) oli suomalainen tilastotieteilijä. Hän oli Helsingin kauppakorkeakoulun tilastotieteen professori vuodesta 1988. Hänen tutkimuskohteensa oli taloustieteellisessä tutkimuksessa sovellettava tilastotiede. Hänet on haudattu Hietaniemen hautausmaalle Helsinkiin.
Juppo Paavola

Jussipekka ”Juppo” Paavola (1974 – 26. tammikuuta 2024 Tampere) oli suomalainen rumpali.
Paavola soitti rumpuja Pauli Hanhiniemen yhtyeissä Pauli Hanhiniemen Perunateatteri, Hehkumo ja Pauli Hanhiniemen Retkue. Jahnukaisten rumpalina hän toimi 2000-luvun alusta alkaen. Hän on soittanut myös muun muassa Juice Leskisen, Mikko Alatalon ja Dave Lindholmin  levyillä. Suomalaisten muusikkojen lisäksi Paavola keikkaili myös ulkomaisten juurimuusikkojen kuten Tad Robinsonin, Junior Watsonin ja Diz Watsonin kanssa.
Paavolalla oli puoliso ja lapsi. Hän kuoli 49-vuotiaana vakavaan sairauteen. Hänet on haudattu Kalevankankaan hautausmaalle Tampereelle.
Raimo Vedenoja

Raimo Vilho Sanfrid Vedenoja (18. tammikuuta 1941 Helsinki – 31. tammikuuta 2024 Helsinki) oli suomalainen kuulantyöntäjä. Vedenoja edusti urallaan Helsingin NMKY:n Urheilijoita.
Vedenoja saavutti Kalevan kisoissa SM-hopeaa vuonna 1966 ja SM-pronssia vuonna 1962. Sisäratojen Suomen-mestaruuskilpailuissa Vedenoja sai kultaa vuonna 1962, hopeaa vuonna 1963 ja pronssia vuonna 1967. Aikuisten maaotteluissa hän edusti Suomea vuosina 1960, 1965 ja 1966.
Vedenoja ennätys oli vuonna 1963 Karkkilassa työnnetty 17,61. Hallissa hän työnsi parhaimmillaan 17,06 vuonna 1963 Otaniemessä.
Nuorten sarjoissa Vedenoja pärjäsi hyvin myös korkeushypyssä ja kymmenottelussa.
Vedenoja on haudattu Malmin hautausmaalle Helsinkiin.
Diables Rouges de Briançon

| Diables Rouges de Briançon |
| --- | --- |

Perustettu:  1934
Kaupunki:   Ranska, Briançon
Kotiareena:  Patinoire René Froger
– kapasiteetti:  3 000
Sarjataso:  Synerglace Ligue Magnus
Värit:                
Toimitusjohtaja:   Christophe Lapointe
Päävalmentaja:   Pierre Bergeron
Mestaruudet:  1 (2014)
Hopeaa:  2 (2008, 2009)
Infobox OKVirheellinen NIMI-arvo: 
Briançon Alpes Provence Hockey Club (suom. Punaiset paholaiset) on briançonilainen jääkiekkoseura, joka pelaa Ranskan pääsarjassa, Ligue Magnusissa.
Joukkue kaudella 2024–2025

| Maalivahti |
| --- | --- | --- | --- | --- | --- |
| # |  | Pelaaja | Hanskakäsi | Sopimus | Syntymäpaikka |
| 31 |  | Lucas Faure-Brac | L | Juniori | Briançon, Ranska |
|   |  | Griffen Outhouse | L | 2025 | Williams Lake, Brittiläinen Kolumbia, Kanada |
|   |  | Mathis Thirion | L | 2025 | Rouen, Ranska |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Sopimus | Syntymäpaikka |
| 8 |  | Aurélien Chausserie-Laprée | L | 2025 | Bordeaux, Ranska |
| 44 |  | Conor MacEachern | L | 2025 | Charlottetown, Prinssi Edwardin saari, Kanada |
|   |  | Vincent Bican | R | 2025 | Villard-Saint-Pancrace, Ranska |
|   |  | Mathis Despatie | L | 2025 | Ste-Agathe-des-Monts, Québec, Kanada |
|   |  | Walter Flower | R | 2025 | Yarmouth, Nova Scotia, Kanada |
|   |  | Wayne Létourneau | L | 2025 | Sherbrooke, Québec, Kanada |
|   |  | Lukash Matthews | R | 2025 | Ottawa, Ontario, Kanada |
|   |  | Lucas Villain | R | 2025 | Rouen, Ranska |
|   |  | Dmitri Vozovik | L | 2025 | Moskova, Venäjä |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Sopimus | Syntymäpaikka |
| 4 |  | Valère Vrielynck | L | VLH | 2025 | Reims, Ranska |
| 14 |  | Quentin Fauchon (A) | R | OLH | 2025 | Villeneuve-Saint-Georges, Ranska |
| 40 |  | Lucas Bonnardel | L | KH | 2025 | Briançon, Ranska |
| 73 |  | Sean Richards | L | VLH | 2025 | St. Albert, Alberta, Kanada |
| 77 |  | Gaëtan Villiot | L | LH | 2025 | Briançon, Ranska |
| 91 |  | Fredrik Strömgren | L | KH / OLH | 2025 | Strömsund, Ruotsi |
|   |  | Norbert Abramov | R | H | 2025 | Cergy, Ranska |
|   |  | Matthew Barnaby | R | KH / OLH | 2025 | Buffalo, New York, Yhdysvallat |
|   |  | Benjamin Berard | L | VLH | 2025 | Grenoble, Ranska |
|   |  | Chase Dubois | R | H | 2025 | Williams Lake, Brittiläinen Kolumbia, Kanada |
|   |  | Logan Gutierrez | L | H | 2025 | Rouen, Ranska |
|   |  | William Lemay | L | VLH | 2025 | Marieville, Québec, Kanada |
|   |  | Yonis Penet | R | H | 2025 | Briançon, Ranska |
|   |  | William Persson | L | LH | 2025 | Björklinge, Ruotsi |
|   |  | Joran Reynaud | L | VLH / KH | 2025 | Montmorency, Ranska |
Joukkue kaudella 2024–2025 > Joukkueenjohto

Päävalmentaja: Pierre Bergeron
Huoltopäällikkö: Florent Leblanc
Toimitusjohtaja: Christophe Lapointe
Lähde: EliteProspects
Seurassa pelanneita suomalaispelaajia

Petri Ylönen, maalivahti (myös Ranskan maajoukkueessa MM- ja olympiakisoissa)
Juha Jokiharju (2002–2003: toimi myös valmennuksessa)
Ari Salo (1997–1998)
Tuomo Määttä (2001–2002)
Simo Vidgren (2007–2008)
Mika Kannisto (2003–2004)
Tommi Satosaari (2008–2009)
Timo Seikkula (2008–2010)
Joni Lindlöf (2009–2010)
Kai Öhberg (2010–2011)
Jermu Porthén (2011–2012)
Aleksi Holmberg (2011–2012)
Aiheesta muualla

Seuran viralliset kotisivut (Arkistoitu – Internet Archive)
Ligue Magnus (Ranskan jääkiekon pääsarja)
Amiens
Angers
Anglet
Bordeaux
Briançon
Cergy
Chamonix
Gap
Grenoble
Mulhouse
Nice
Rouen
Prince Williamin piirikunta

Prince Williamin piirikunta (engl. Prince William County) on piirikunta Virginian osavaltion koillisosassa Yhdysvalloissa. Se kuuluu Yhdysvaltojen pääkaupungin Washington D.C.:n metropolialueeseen ja Virginian osavaltion toiseksi väkirikkain ja neljänneksi nopeimmin kasvava piirikunta. Vuoden 1990 väestönlaskennassa asukasluku oli runsaat 200 000 ja vuonna 2010 miltei kaksinkertainen, 402 000.
Prince Williamin piirikunta rajoittuu kaakossa Potomac-jokeen, koillisessa Fairfaxin ja Loudounin piirikuntiin ja lounaassa Fauquierin ja Staffordin piirikuntiin. Prince Williamin hallintokaupunkina toimii piirikunnan keskellä sijaitseva itsenäinen kaupunki (independent city) Manassas (37 821 asukasta v. 2010). Muita suuria asutuskeskuksia ovat väestölaskennalliset paikat (CDP:t) Dale City (65 969), Marumsco (35 036), Lake Ridge (41 058) ja Linton Hall (35 725).
Prince Williamin asukkaista suuri osa käy töissä Washington D.C.:ssä. Heitä palvelevat muun muassa VRE-rautatieyhtiön (Virginia Railway Express) kaksi rautatielinjaa, joiden pääteasema on Washingtonin Union Station.
Piirikunta on saanut nimensä Prince Williamina tunnetun Cumberlandin herttuan Wilhelm Cumberlandin (1721–1765) mukaan, joka oli Britannian kuningas Yrjö II:n poika.
Manassasissa sijaitsee paikalla käytyä Yhdysvaltojen sisällissodan ensimmäistä ja toista Bull Runin taistelua esittelevä museo.
Asutuskeskuksia

| 0 | 1 | 2 | 3 | 4 |
| --- | --- | --- | --- | --- |
|  Aden  Antioch  Bethel  Brentsville  Bristow  Buckhall  Buckland  Bull Run |  Canova  Catharpin  Cherry Hill  Cornwell  Dale City  Dumfries  Featherstone  Gainesville |  Greenwich  Haymarket  Hoadly  Independent Hill  Lake Ridge  Linton Hall  Loch Lomond  Montclair |  Nokesville  Occoquan  Quantico  Quantico Station  Rixlew  Southbridge  Sudley  Sudley Springs |  Thoroughfare  Triangle  Wellington  West Gate  Woodbridge  Yorkshire |
Kuvia

Henderson House, Dumfries
Vanha oikeustalo, Brentsville
Museo, Haymarket
FBI-akatemia, Quantico
Bel Airin kartano, Woodbridge